Source: http://www.changenet.sk/?section=kampane&x=572963
Timestamp: 2018-04-26 01:42:55+00:00
Document Index: 14916310

Matched Legal Cases: ['§ 5', '§ 27', '§ 27', '§ 47', '§ 47', '§ 1', '§ 1', '§ 1', '§ 1', '§ 4', '§ 4', '§ 3', '§ 5', '§ 3', '§ 12', '§ 4', '§ 3', '§ 5', '§ 5', '§ 4', '§ 5', '§ 5']

CHANGENET.SK | Kampane | Hromadná pripomienka Asociácie súkromných škôl a školských zariadení k novele zákona o pedagogických zamestnancoch
Asociácia súkromných škôl a školských zariadení podáva Hromadnú pripomienku k návrhu zákona, ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov.
Najzávažnejšie pripomienky vyplývajú z návrhov, ktoré zástupcovia Asociácia súkromných škôl a školských zariadení podávali v Expertnej skupine pre regionálneho školstva ako poradného orgánu Ministerstva školstva, vedy, výskumu a športu SR a ktoré neboli akceptované:
Návrh umožniť riaditeľom škôl bez ohľadu na typ zriaďovateľa odmeňovať pedagogických a odborných zamestnancov podľa vnútorného prepisu, v ktorom sú podmienky odmeňovania upravené podľa Zákonníka práce. Tým by sa umožnilo odmeňovať pedagogických a odborných zamestnancov v školách podľa štandardov a kritérií kvality, náročnosti, inovatívnosti a ďalších, ktoré si škola stanoví.
Návrh umožniť zriaďovateľovi bez ohľadu na typ stanoviť kvalifikačné predpoklady a typ prípravy vedúcich pedagogických zamestnancov potrebných na výkon funkcie riaditeľa školy alebo školského zariadenia a stanoviť princíp slobodného určenia kvalifikačných predpokladov a typu prípravy vedúcich pedagogických zamestnancov potrebných na výkon funkcie riaditeľa školy a školského zariadenia. Tým by sa umožnilo, aby zriaďovateľ sám stanovil, aké pedagogické, manažérske a ďalšie kompetencie od uchádzača o výkon funkcie riaditeľa školy požaduje.
V prípade, že navrhovateľ zákona, ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov, nevyhovie ktorejkoľvek z pripomienok, žiadame uskutočnenie rozporového konania.
PhDr. Saskia Repčíková, ASŠŠZS Panenská 6, 811 03 Bratislava
Mgr. Juraj Droppa, Škola U Filipa, J. Bakossa 5, 974 01 Banská Bystrica
Hromadná pripomienka k Návrhu zákona, ktorým sa mení a dopĺňa Zákon č. 317/2009 Z.z. o pedagogických zamestnancoch a odborných zamestnancoch
(Hromadná pripomienka Asociácie súkromných škôl a školských zariadení k novele zákona č. 317/2009 Z. z.)
Pripomienka č. 1 k novele Zákona č. 317/2009 Z. z. o pedagogických zamestnancoch a odborných zamestnancoch
Súčasné znenie § 5a ods. 2:
žiadame upraviť podľa navrhovaného znenia:
(2) Zamestnávateľ zaradí do pracovnej triedy dva pedagogického zamestnanca, ktorý vykonáva pedagogickú činnosť v špeciálnej škole, špeciálnej triede, v triede, v ktorej je z celkového počtu detí najmenej 30% detí so zdravotným znevýhodnením, alebo zo sociálne znevýhodneného prostredia, špeciálnom výchovnom zariadení alebo v školskom výchovno-vzdelávacom zariadení pre deti so zdravotným znevýhodnením a pedagogického zamestnanca, ktorý vykonáva pedagogickú činnosť v zariadení sociálnych služieb, v zariadení sociálnoprávnej ochrany detí a sociálnej kurately a v zariadení pre pracovnú rehabilitáciu.
Platová kompenzácia vo forme povinného zaradenia do druhej pracovnej triedy sa bude vzťahovať aj na pedagógov, ktorí učia v triede, kde je z celkového počtu detí najmenej 30% detí so zdravotným znevýhodnením, alebo zo sociálne znevýhodneného prostredia.
Pripomienka č. 2 k novele Zákona č. 317/2009 Z. z. o pedagogických zamestnancoch a odborných zamestnancoch
Súčasné znenie § 27 ods. 6:
Do kariérového stupňa pedagogický zamestnanec s druhou atestáciou alebo odborný zamestnanec s druhou atestáciou sa zaradí pedagogický zamestnanec alebo odborný zamestnanec, ktorý získal najmenej požadované vysokoškolské vzdelanie druhého stupňa a vykonal druhú atestáciu pre príslušnú kategóriu, do ktorej je zaradený. Do kariérového stupňa pedagogický zamestnanec s druhou atestáciou sa zaradí aj pedagogický zamestnanec, ktorý má najmenej šesť rokov pedagogickej praxe a získal tretí stupeň vysokoškolského vzdelania v odbore súvisiacom s výkonom jeho pedagogickej činnosti. Do kariérového stupňa odborný zamestnanec s druhou atestáciou sa zaradí aj odborný zamestnanec, ktorý má najmenej šesť rokov odbornej praxe a získal tretí stupeň vysokoškolského vzdelania v odbore súvisiacom s výkonom jeho odbornej činnosti. Do kariérového stupňa pedagogický zamestnanec s druhou atestáciou alebo odborný zamestnanec s druhou atestáciou sa zaradí len ten, ktorý má prvú atestáciu.
Navrhovaná zmena v ustanovení § 27 ods. 6 odstraňuje doterajšiu možnosť kariérového systému, ktorý umožnil zamestnancovi preskočiť 3. kariérový stupeň tým, že získal tretí stupeň vysokoškolského vzdelania a mal šesť rokov praxe, a na základe čoho bol zaradený do 4. kariérového stupňa. Navrhovaná úprava toto znemožňuje, a tým núti vysokokvalifikovaného zamestnanca s zamestnanca absolvovať nižší stupeň štúdia pre dosiahnutie 4. kvalifikačného stupňa . Takýto zamestnanec musí splniť aj podmienky na zaradenie do 3. kariérového stupňa (vykonanie prvej atestácie), aby mohol byť následne zaradený do 4. kariérového stupňa. Z uvedeného dôvodu navrhujeme predmetné ustanovenie nenovelizovať a ponechať v súčasnom znení.
Zásadná pripomienka č. 3 k novele Zákona č. 317/2009 Z. z. o pedagogických zamestnancoch a odborných zamestnancoch
§ 47 ods. 6
(6) Proti nepriznaniu kreditov podľa odseku 2 písm. b) a odseku 4 môže pedagogický zamestnanec alebo odborný zamestnanec podať sťažnosť. Na preskúmanie sťažností proti nepriznaniu kreditov riaditeľom školy alebo riaditeľom školského zariadenia je príslušný orgán miestnej štátnej správy.
§ 47 ods. 6 návrhu zákona, ktorým sa mení predmetný zákon navrhujeme vypustiť.
Tento bod navrhujeme vypustiť z dôvodu absencie možnosti riaditeľa školy odvolať sa voči rozhodnutiu Krajského školského úradu v zmysle Zákona 9/2010 Z. z. o sťažnostiach. Keďže riaditeľ školy je z procesu rozhodovania o predmete sťažnosti vylúčený, nemá možnosť uplatniť svoje právo nepriznať pedagogickému alebo odbornému zamestnancovi kredity v zmysle pripravovanej novely Zákona 317/2008 Z. z. o pedagogických a odborných zamestnancoch. Ak Krajský školský úrad rozhodne o sťažnosti, riaditeľ školy nemá iný zákonný prostriedok, ktorým by mohol zmeniť alebo zrušiť toto rozhodnutie, než podanie na súd.
Zásadná pripomienka č. 4 k Zákonu č. 553/2003 Z. z. o odmeňovaní niektorých zamestnancov pri výkone práce vo verejnom záujme
Súčasné znenie ustanovenia zákona § 1 ods. 1 písmeno j):
j) školy, v ktorých sa vzdelávanie považuje za sústavnú prípravu na povolanie4a)v zriaďovateľskej pôsobnosti štátom uznanej cirkvi alebo náboženskej spoločnosti4b) a inej právnickej osoby alebo fyzickej osoby,4c) ak ide o pedagogických zamestnancov a odborných zamestnancov
j) školy, v ktorých sa vzdelávanie považuje za sústavnú prípravu na povolanie4a) v zriaďovateľskej pôsobnosti štátom uznanej cirkvi alebo náboženskej spoločnosti4b) a inej právnickej osoby alebo fyzickej osoby,4c) ak ide o pedagogických zamestnancov a odborných zamestnancov, ak ďalej nie je ustanovené inak
Podstatou zmeny § 1 uvedeného zákona je dať riaditeľovi školy a školského zariadenia možnosť odmeňovať pedagogických a odborných zamestnancov podľa vnútorného prepisu, v ktorom sú podmienky odmeňovania upravené podľa Zákonníka práce. Novelizácia umožní odmeňovať kvalitných pedagógov bez obmedzení, ktoré doteraz tento zákon prinášal.
Uvedené doplnenie ustanovenia umožní školám postupovať podľa § 1 ods. 4 a odmeňovať zamestnancov podľa vnútorného predpisu a to bez ohľadu na to, kto je zriaďovateľom školy.
Zásadná pripomienka č.5 k Zákonu č. 553/2003 Z. z. o odmeňovaní niektorých zamestnancov pri výkone práce vo verejnom záujme
Súčasné znenie ustanovenia zákona § 1 ods. 4:
(4) Tento zákon sa nevzťahuje na pedagogických zamestnancov a odborných zamestnancov školy, v ktorej sa vzdelávanie považuje za sústavnú prípravu na povolanie4a, základnej umeleckej školy, materskej školy, jazykovej školy a školského zariadenia v zriaďovateľskej pôsobnosti štátom uznanej cirkvi alebo náboženskej spoločnosti a inej právnickej osoby alebo fyzickej osoby, ak škola v ktorej sa vzdelávanie považuje za sústavnú prípravu na povolanie4a, základná umelecká škola, materská škola, jazyková škola a školské zariadenie pri odmeňovaní postupuje podľa vnútorného predpisu, v ktorom sú podmienky odmeňovania upravené podľa Zákonníka práce.
Okrem doteraz uvedených škôl a školských zariadení sa dopĺňajú školy, v ktorých sa vzdelávanie považuje za sústavnú prípravu na povolanie. Novela umožní vypustiť povinnosť riaditeľa školy postupovať v zmysle Kolektívnej zmluvy vyššieho stupňa a umožní školám bez ohľadu na to, kto je ich zriaďovateľom postupovať pri odmeňovaní pedagógov a odborných zamestnancov podľa vnútorného predpisu.
Zásadná pripomienka č. 6 k Zákonu č. 596/2003 Z. z. o štátnej správe v školstve a školskej samospráve
Navrhujeme doplniť o nové ustanovenie, a to § 4 ods.7 v znení:
Zriaďovateľ školy a školského zariadenia môže v oznámení o vyhlásení výberového konania na vymenovanie riaditeľa okrem údajov uvedených v § 4 ods. 1 určiť rozsah kvalifikačných predpokladov podľa § 3 ods. 5 inak a súčasne určiť, či sa na riaditeľa školy a školského zariadenia vzťahuje ustanovenie § 5 ods.9. Táto zmena umožní riaditeľovi školy a školského zariadenia na výkon funkcie splnenie predpokladu bezúhonnosti a dosiahnutia vysokoškolského vzdelania II. stupňa.
Touto zmenou sa zároveň umožní zriaďovateľovi školy (bez ohľadu na to, o aký typ zriaďovateľa ide), aby mohol v rámci vyhlásenia výberového konania stanoviť ďalšie kvalifikačné predpoklady na výkon funkcie riaditeľa školy alebo školského zariadenia. Zavádza sa princíp slobodného určenia predpokladov na výkon funkcie riaditeľa školy a školského zariadenia.
Zásadná pripomienka č. 7 k Zákonu č. 596/2003 Z. z. o štátnej správe v školstve a školskej samospráve
Súčasné znenie § 3 ods. 7
d) ak nespĺňa kvalifikačné predpoklady podľa odseku 5,
e) na návrh hlavného školského inšpektora[§ 12 ods. 3 písm. f)].
žiadame zmeniť podľa navrhovaného znenia:
d) ak nespĺňa kvalifikačné predpoklady podľa odseku 5, s výnimkou úpravy uvedenej v § 4 ods. 7,
Uvedené doplnenie ustanovenia zabráni zriaďovateľovi odvolať riaditeľa školy alebo školského zariadenia, ak tento nespĺňa kvalifikačné predpoklady, ktoré zriaďovateľ pri vyhlásení výberového konania nepožadoval.
Zásadná pripomienka č. 8 k Zákonu č. 596/2003 Z. z. o štátnej správe v školstve a školskej samospráve
Pôvodné znenie § 3 ods. 8:
b) ak neabsolvuje v určenom termíne (§ 5 ods. 9) prípravu vedúcich pedagogických zamestnancov podľa osobitného predpisu,11),
b) ak neabsolvuje v určenom termíne (§ 5 ods. 9) prípravu vedúcich pedagogických zamestnancov podľa osobitného predpisu,11) ak zriaďovateľ neustanovil inak,
Doplnenie súvisí s navrhovaným doplnením ustanovenia § 4 ods. 7.a zabráni zriaďovateľovi odvolať riaditeľa školy alebo školského zariadenia, ak tento neabsolvoval prípravu vedúcich pedagogických zamestnancov.
Zásadná pripomienka č. 9 k Zákonu č. 596/2003 Z. z. o štátnej správe v školstve a školskej samospráve
Pôvodné znenie § 5 ods. 9:
žiadame zmeniť podľa navrhovaného znenia § 5 ods. 9:
Riaditeľ a ostatní vedúci pedagogickí zamestnanci sú povinní absolvovať prípravu vedúcich pedagogických zamestnancov,19) ktorú začnú najneskôr do jedného roka od vymenovania do funkcie a skončia ju najneskôr do troch rokov od obsadenia funkcie, ak zriaďovateľ neustanovil inak.
Doplnenie ustanovenia umožní riaditeľom škôl a školských zariadení bez ohľadu na zriaďovateľa neabsolvovať prípravu vedúcich pedagogických zamestnancov v predpísanom termíne a rozsahu, ak im to zriaďovateľ neuložil.
Ad: Hromadná pripomienka Asociácie súkromných škôl a školských zariadení k novele zákona o pedagogických zamestnancoch
21.2.2012 16:22 | MUDr.Iveta Kalinova
26.6.2011 20:49 | PhDr. Zuzana Almáši Koreňová
súhlasím a plne podporujem
9.6.2011 15:32 | Marcela Guľašová
súhlasím s pripomienkami a podporujem navrhované úpravy
8.6.2011 23:06 | Vladimír Andraščík
8.6.2011 14:02 | Mgr.Vladimír Sládeček
súhlasím s pripomienkami a podporujem navrhované zmeny